వి. వి. వినాయక్

వి. వి. వినాయక్ తెలుగు సినిమా దర్శకుడు. 2002లో వచ్చిన ఆది సినిమాతో దర్శకుడిగా మారాడు. తెలుగులో మాస్ కమర్షియల్, కామెడీ సినిమాలను రూపొందించడంతో పేరుపొందాడు.

 జీవిత విషయాలు 
వినాయక్ 1974, అక్టోబరు 9న పశ్చిమ గోదావరి జిల్లా, చాగల్లు గ్రామంలో జన్మించాడు. ఇంటికి ఈయనే పెద్ద కొడుకు. తర్వాత ఇద్దరు తమ్ముళ్ళు, ముగ్గురు చెల్లెళ్ళు పుట్టారు. చిన్నప్పుడు ఇతన్ని నాని అని పిలిచేవారు. భార్య పేరు లక్ష్మి. 

 సినిమారంగం 
2002లో జూనియర్ ఎన్.టి.ఆర్ హీరోగా నటించిన ఆది సినిమాకు తొలిసారిగా దర్శకత్వం వహించాడు. ఈ చిత్రం మంచి సమీక్షలను అందుకోవడమేకాకుండా బాక్సాఫీస్ వద్ద విజయం సాధించింది. వినాయక్ ఈ చిత్రానికి ఉత్తమ తొలిచిత్ర దర్శకుడిగా రాష్ట్ర నంది అవార్డును అందుకున్నాడు. ఈ చిత్రం తమిళంలో జై పేరుతో రిమేక్ చేయబడింది.  2003లో దిల్, చిరంజీవి నటించిన ఠాగూర్ వంటి అనే రెండు విజయవంతమైన చిత్రాలకు దర్శకత్వం వహించాడు. దుబాయ్‌లో జరిగిన 2006 ఐఫా అవార్డుల కార్యక్రమంలో ఠాగూర్ సినిమా ప్రదర్శించబడింది. 2013లో అవయవ దానాన్ని ప్రోత్సహించడానికి ఒక లఘుచిత్రానికి దర్శకత్వం వహించాడు.

చిరంజీవి, బాలకృష్ణ, వెంకటేష్, అల్లు అర్జున్, జూనియర్ ఎన్టీఆర్, నితిన్, ప్రభాస్ వంటి నటులకు విజయవంతమైన సినిమాలు అందించాడు. దిల్ సినిమాతో  తెలుగు చిత్ర పరిశ్రమలో విజయవంతమైన నిర్మాత దిల్ రాజును పరిచయం చేసాడు. 2006లో వచ్చిన చిత్రం లక్ష్మి సినిమా వెంకటేష్‌కు మాస్ హీరోగా మళ్ళీ గుర్తింపును ఇవ్వడమేకాకుండా, వెంకీ కెరీర్‌లో హిట్‌ చిత్రాలలో ఒకటిగా నిలిచింది. 2007లో ప్రభాస్ హీరోగా వచ్చిన యోగి చిత్రం పరాజయంకాగా, 2008లో రవితేజ హీరోగా వచ్చిన కృష్ణ సినిమా విజయం సాధించగా, ఈ సినిమాతో వినాయక్ రొమాంటిక్ కామెడీ దర్శకుడిగా గుర్తింపు పొందాడు. చిరంజీవి 150వ సినిమా ఖైదీ నెంబర్ 150 సినిమాకు దర్శకత్వం వహించగా, ఆ సినిమా కూడా విజయం సాధించింది. వివి వినాయక్ మొదటిసారిగా సీనయ్య అనే సినిమాలో హీరోగా నటిస్తున్నాడు.

 సినిమాలు 
 సంవత్సరం సినిమా ఇతర వివరాలు2002 ఆది నంది ఉత్తమ నూతన దర్శకుడు చెన్నకేశవరెడ్డి2003 దిల్  ఠాగూర్ 2004 సాంబ 2005 బన్నీ 2006 లక్ష్మి 2007 యోగి 2008 కృష్ణ 2010 అదుర్స్ 2011 బద్రీనాధ్ 2013 నాయక్ 2014 అల్లుడు శీను 2015 అఖిల్ 2017 ఖైదీ నెంబర్ 150 2018 ఇంటిలిజెంట్‌

 అవార్డులు 
నంది అవార్డులు
 నంది ఉత్తమ నూతన దర్శకుడు - ఆది (2002)

ఇతర అవార్డులు
 సంతోషం ఉత్తమ కమర్షియల్ దర్శకుడు - కృష్ణ (2008)

 మూలాలు 

 ఇతర లంకెలు 

వర్గం:తెలుగు సినిమా దర్శకులు
వర్గం:నంది ఉత్తమ దర్శకులు
వర్గం:1974 జననాలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా సినిమా దర్శకులు